**Budapest Főváros Főpolgármesteri Hivatala**

**határozatlan időre**

***közterületi jogi szakreferens***

**munkakör betöltésére munkatársat keres**

A Főpolgármesteri Hivatal Vagyongazdálkodási Főosztály Kiemelt Közterület-használati Ügyek Osztálya várja mindazok jelentkezését, akiket érdekel a jog és a közigazgatás világa és szívesen részt vennének a Főváros arculatát is meghatározva a közterületek jogszerű használatának helyreállításához szükséges hatósági intézkedésekben, valamint a kiemelt közterületek (Margitsziget, Duna-part) használata iránt benyújtott kérelmek elbírálásában.

Pályakezdő jogászok jelentkezését is várjuk!

### Feladatok:

* első- és másodfokú hatósági döntések előkészítése, döntések végrehajtása, jelentések készítése,
* hatósági végrehajtási ügyek intézése, döntés előkészítése, végrehajtása

### Elvárások:

* büntetlen előélet, cselekvőképesség, magyar állampolgárság,
* felsőoktatásban szerzett jogi szakképzettség,
* felhasználói szintű számítógép-, internet és irodai alkalmazások használata.

### Előnyt jelent:

* közigazgatási hatósági területen szerzett gyakorlati tapasztalat, ezáltal az általános közigazgatási rendtartásról szóló 2016. évi CL. törvény (Ákr.) gyakorlatban megszerzett ismerete,
* jogi vagy közigazgatási szakvizsga megléte.

### Amit kínálunk:

* illetmény és egyéb juttatások: a közszolgálati tisztviselőkről szóló 2011. évi CXCIX. törvény, valamint a 65/2013. (IX. 18.) Főv. Kgy. rendelet előírásai alapján történik,
* kiemelkedő juttatási csomag,
* hibrid (irodai és otthoni) munkavégzés lehetősége,
* határozatlan idejű közszolgálati jogviszony,
* stabil, családbarát munkahely.
* összetartó, jó hangulatú csapat,
* segítőkész munkatársak,
* hivatal által szervezett programok,
* képzési lehetőségek,
* sokszínű, változatos ügyek, ezáltal sokrétű szakmai fejlődési lehetőség főként a hatósági jogalkalmazás területén,
* az önkormányzatokra vonatkozó általános jogi szabályozás, valamint a közigazgatási hatósági eljárásokra vonatkozó jogszabályok elsajátítása, elmélyítése, valamint gyakorlati alkalmazása.

### Csatolandó iratok:

* részletes szakmai önéletrajz, valamint motivációs levél,
* a végzettséget, szakképzettséget, szakképesítést igazoló bizonyítványok másolata (ennek hiánya esetén a jelentkezés érvénytelennek tekintendő),
* továbbá arra vonatkozó – aláírásával ellátott – nyilatkozata, hogy a benyújtott önéletrajzában és mellékleteiben foglalt személyes adatainak a kiválasztási eljárással összefüggésben szükséges kezeléséhez hozzájárul (ennek hiánya esetén a jelentkezés érvénytelennek tekintendő).

A csatolandó nyilatkozat és a vonatkozó adatkezelési tájékoztató megtalálható az einfoszab.budapest.hu/Tevékenységre, működésre vonatkozó adatok/Adatvédelem, közérdekű adatok igénylése/Adatkezelési tájékoztatók/Adatkezelési tájékoztató Budapest Főváros Főpolgármesteri Hivatalhoz álláshirdetésre, pályázatra jelentkezők vagy aktuális álláshirdetés, pályázat hiányában munkát kereső jelentkezők részére menüpont alatt.

**Jelentkezési határidő:** 2024. október 03.

A beérkezett jelentkezések folyamatosan kerülnek elbírálásra.

**Az állás betöltésének várható időpontja:** a meghirdetett munkakör az elbírálást követően azonnal betölthető.

**Foglalkoztatás jellege:** teljes munkaidő.

**A munkavégzés helye:**

Budapest Főváros Főpolgármesteri Hivatal, 1052 Budapest, Városház u. 9-11.

A jelentkezést a Főpolgármesteri Hivatal Humánerőforrás-menedzsment Főosztálya (1052 Budapest, Városház u. 9-11.) részére vagy a karrier@budapest.hu címre szíveskedjen eljuttatni.

A jelentkezésen kérjük feltüntetni: ***„közterületi jogi szakreferens”***.